OBRAZLOŽENJE PRIJEDLOGA PRORAČUNA OPĆINE NOVO VIRJE ZA 2021. GODINU

Općinskom vijeću predlažemo Proračun Općine Novo Virje za 2021. godinu. Osnova za izradu Proračuna, osim Smjernica Ministarstva financija Republike Hrvatske, činila je procjena ostvarenja zajedničkih prihoda i utvrđeni vlastiti prihodi Općine na prihodovnoj strani, te zakonske obveze i prioriteti, odnosno financijski izražene programske potrebe na rashodovnoj strani.
PRIHODI I PRIMICI
	Na temelju ostvarenih prihoda Proračuna Općine Novo Virje za razdoblje siječanj-listopad 2020. godine i procjene ostvarenja do kraja godine, te zadanih parametara na razini Republike Hrvatske, planirani su prihodi i primici za 2021. godinu u ukupnom iznosu od 6.335.052,37 kuna.
	Sredstva iz pojedinih izvora prihoda nisu planirana u linearnom povećanju, već je za svaki izvor prihoda napravljena procjena mogućeg ostvarenja. 
	Prihodi od poreza planirani su u ukupnom iznosu od 2.737.000,00 kuna, a čine ga prihodi od poreza i prireza na dohodak, te udio za fiskalno izravnanje u iznosu 2.667.000,00 kuna, porez na imovinu 60.000,00 kuna (nekretnine), te porezi na robu i usluge u iznosu od 10.000,00 kuna (porez na potrošnju).
	Prihodi od pomoći iz državnog i županijskog proračuna i EU fondova planirani su u ukupnom iznosu od 1.641.746,37 kuna, a čine ih tekuće pomoći proračuna u planiranom iznosu od 1.378.826,00 kuna (za drva socijalno ugroženim obiteljima, opremanje dječjeg igrališta u Drenovici, nabavu mobilnog reciklažnog dvorišta, asfaltiranje cesta, projektna dokumentacija, mosna vaga, kompenzacijske mjere). Pomoć od zavoda za zapošljavanje 43.870,00 kuna za osobu na javnim radovima. Pomoći izravnanja za decentralizirane funkcije (za Javnu vatrogasnu postrojbu) su planirane u iznosu od 40.000,00 kuna. Pomoći proračunskim korisnicima iz proračuna koji im nije nadležan su planirane u iznosu 1.600,00 kuna a odnose se na program male škole u DV Bregunica. Pomoći temeljem prijenosa EU sredstava su planirane u iznosu od 177.450,37 kuna i odnose se na projekt Zaželi ( 3 osobe).
	Prihodi od imovine planirani su u ukupnom iznosu od 1.024.156,00 kuna, a sastoje se od prihoda od nefinancijske imovine u iznosu od 1.023.656,00 kuna (od eksploatacije mineralnih sirovina, iznajmljivanja objekata, opreme, naknade za nezakonito izgrađene zgrade, zakup zemlje, pravo puta ). Prihoda od kamata na dane zajmove u iznosu od 500,00 kuna. 
	Prihodi od upravnih i administrativnih pristojbi te pristojbi po posebnim propisima su planirani za 2021. godinu u iznosu od 905.150,00 kuna, a odnose se na prihode od 563.000,00 šumskog i vodnog doprinosa, grobne, te 172.000,00 komunalnog doprinosa i komunalne naknade, i 168.150,00 kuna na uplate roditelja za smještaj djece u dječjem vrtiću. 
	Kazne, upravne mjere i ostali prihodi su planirani u iznosu od 1.000,00 kuna a odnose se na ostale prihode ( naknada za obavljenu praksu u dječjem vrtiću Bregunica).
Prihodi od prodaje nefinancijske imovine su planirani u iznosu od 25.000,00 ( prodaja poljoprivrednog zemljišta u vlasništvu Općine Novo Virje).
Primitak od financijske imovine je planiran u iznosu od 1.000,00 kuna, a odnosi se na povrat kredita kućanstvima koji otplaćuje Jakob Podravec.
RASHODI I IZDACI
Ukupni rashodi i izdaci su planirani u iznosu od 6.335.052,37 kuna od čega je 4.198.828,37 kuna planirano za rashode poslovanja, a 1.836.224,00 kuna za rashode za nabavu nefinancijske imovine i 300.000,00 kuna za izdatke za financijsku imovinu i otplate zajmova. 
Rashodi za zaposlene planirani su u iznosu od 1.411.864,37 kuna, a odnose se na bruto plaće dužnosnika, službenika i namještenika u Jedinstvenom upravnom odjelu Općine Novo Virje, te djelatnika u Dječjem vrtiću „Bregunica“ i  tri djelatnice u sklopu projekta Zaželi, te radnik zaposlen na javnim radovima u sveukupnom iznosu od 1.158.823,32 kuna. Doprinosi na plaće u iznosu od 191.195,05 kune te na ostala materijalna prava utvrđena Pravilnikom o drugim materijalnim pravima službenika i namještenika u iznosu od 61.846,00 kuna (božićnica, regres za korištenje godišnjeg odmora, dar djetetu do 15  godina starosti, dar za rođenje djeteta, jubilarna nagrada).
[bookmark: _GoBack]Materijalni rashodi su planirani u iznosu od 1.590.604,00 kuna, a sastoje se od naknada troškova zaposlenima u iznosu od 113.290,00 kune (naknada za putne troškove, dnevnice, seminare i tečajeve). Zatim se sastoje od rashoda za materijal i energiju u iznosu od 280.600,00 kune (uredski materijal i stručnu literaturu, materijal za čišćenje i higijenu, električna energija i javna rasvjeta, namirnice u dječjem vrtiću, plin, radna odjeća-DV Bregunica, gorivo za održavanje groblja i javnih površina, sitni inventar, materijal i dijelovi za održavanje zgrada, opreme, vaga i skele te materijalni rashodi vrtića). Rashodi za usluge su planirani u iznosu 1.043.566,00 kuna, (proračunska pričuva, usluge telefona, interneta, pošte, prijevoza, investicijskog održavanja opreme i postrojenja, zgrada, usluge tiska i oglašavanja, voda i slivna vodna naknada, odvoz smeća, ugovori o djelu, zdrastveni pregled djelatnika, laboratorijske usluge u DV Bregunica, licence za komjutore-DV Bregunica, zamjena stolarije na zgradi općine, održavanje informatičkog programa grobne i komunalne naknade, intelektualne usluge, bilježnik, etažiranje, odvjetnik, konzultant, periodički pregled skele i održavanje vaga, zaštita na radu, izrada registra i plana imovine, održavanje aplikacije komunalne infrastrukture, izvješće o stanju u prostoru,  šodrenje i čišćenje cesta, malčiranje, zaštitu divljači, imovinsko pravni odnosi za ceste, popravci javne rasvjete, energetski certifikat, troškovi deratizacije, dezinsekcije komaraca, komunalnog i poljoprivrednog redara, smještaj i čipiranje pasa, istražni radovi i plan sanacije odlagališta otpada, usluge pokretne knjižnice – Bibliobus, legalizacija naše infrastrukture, održavanje kanala oborinske odvodnje, farbanje ograde u dječjem vrtiću ).
  
Ostali nespomenuti rashodi poslovanja u iznosu od 153.148,00  kuna se odnose na troškove održavanja Dana općine, lokalni izbori,  reprezentaciju, članarine, osiguranje zgrade općine i vrtića, održavanje cvjetnih površina na javnim prometnicama i groblju.
Financijski rashodi su planirani u iznosu od 47.260,00 kuna, a čine ih ostali financijski rashodi (usluge financijske agencije, banaka za vrtić i općinu) u iznosu od 14.200,00 kuna. Kamate za primljeni kredit za gradnju dječjeg vrtića Bregunica iznose 33.060,00 kuna. 
Subvencije su planirane u iznosu od 140.000,00 kuna, a odnose se na subvencije poljoprivrednicima i povrat za  osiguranje usjeva.
Pomoći dane unutar općeg proračuna su planirane u iznosu od 279.000,00 kuna, a odnose se na pomoći Javnoj vatrogasnoj postrojbi i Osnovnim školama Molve i Ferdinandovac ( asfaltiranje igrališta u Crncu i mreža na igralištu u Drenovici), za kupnju kanti za odlaganje otpada u kućanstvima i sufinanciranje asflatiranja županijske ceste.
Naknade građanima i kućanstvima su planirane u iznosu od 290.000,00 kuna. U tim naknadama se nalaze u okvirnim iznosima naknade za ogrjev socijalno ugroženim obiteljima, bušenje ispod ceste, sufinanciranje prehrane i nabave školskog pribora u osnovnim školama, darovi za novorođenu djecu, subvencioniranje prijevoza učenicima srednjih škola i studentima, geronto program, naknada za troškove stanovanja (socijalno ugroženi)  te božićni dječji darovi i naknada za umirovljenike, te naknada za rušenje kuća.
Ostale rashode koji su planirani u ukupnom iznosu od 440.100,00 kuna čine rashod za tekuće donacije političkim strankama, članarina Udruzi Općina i Lag Podravina, donacije Udruzi Drava Sava, civilnoj zaštiti, gorskoj služni spašavanja, vatrogasnim društvima, sportskim i kulturnim udrugama koje djeluju na području naše Općine, vjerskoj zajednici i Caritasu, Crvenom križu te ostalim fizičkim osobama prema zamolbi. Kapitalne donacije koje su planirane u iznosu od 130.000,00 u njima se nalazi donacija za Crkvu ( zvono ) i DVD-e za opremanje domova.
Rashodi za nabavu nefinancijske imovine su planirani u iznosu od 1.836.224,00 kuna, a odnose se na kupnju informatičkog programa za uredsko poslovanje, opreme za rad-(kompjutori vrtić i općina), namještaj za kancelariju-vrtić, kosilice, flakserice, mosne vage,  asfaltiranje ulica (odvojak Lukanec-Hrženjak), nabavu mobilnog reciklažnog dvorišta, naš udio za izgradnju vodnokomunalne infrastrukture aglomeracija Đurđevac, Virje, Ferdinandovac i Podravske Sesvete, projektna dokumentacija za ulice, izmjene i dopune prostornog plana, opremanje dječjeg igrališta Drenovica, 
U proračunu je planiran i izdatak za otplatu glavnice primljenih zajmova od trgovačkih društava u javnom sektoru u iznosu od 300.000,00 kuna za otplatu kredita za gradnju dječjeg vrtića u Novom Virju.

